Kinders op paaie kwel | Netwerk24
Kinders op paaie kwel
Elke oggend is ek skoon op my senuwees vir die laerskoolleerders wat die besige paaie moet oorsteek.
Nêrens is 'n voetoorgang nie en buitendien is sekere motoriste so barbaars en stop hulle nie eens vir leerders nie. Tennantstraat is soggens so besig en leerders sukkel om daardie pad oor te steek. Dit is vir seker nie net links en regs kyk en die pad oorsteek wanneer dit veilig is nie.
Elke oggend hardloop die leerders agter motors verby om oor die pad te kom wanneer hulle dink dit is veilig. Hulle neem egter nie die aankomende verkeer in ag nie. Maandag toe hardloop hulle voor my motor in. Ek het hulle gelukkig betyds gesien.
Dit is nie altyd moontlik vir ouers om saam met hul kinders tot by die skool te loop nie, maar ek wil 'n versoek rig aan ouers en skole om die kinders te leer hoe om 'n besige pad oor te steek.